Datum: 9. januar 2020 **SPOROČILO ZA JAVNOST**

**Znani nagrajenci 4. žrebanja nagradne igre »Vklopi razum, zahtevaj račun« za leto 2019**

**Danes dopoldne je bilo na 1. programu Televizije Slovenija javno predvajano četrto žrebanje nagradne igre "Vklopi razum, zahtevaj račun", ki je pod okriljem Finančne uprave RS potekala od 1. 10. 2019 do 31. 12. 2019. V vsakem krogu (vsake tri mesece) bomo podelili 3 električne skiroje 3 električna kolesa in denarno nagrado v vrednosti 25.000 EUR.**

V skladu s pravil je bilo žrebanje blagovnih nagrad z žrebalnim programom Loterije Slovenije že opravljeno na sedežu organizatorja. Po eno električno kolo in električni skiro se podeli vsaki izmed naslednjih kategorij:

* Za nagrado »Paket računov« se potegujete potrošniki, ki ste preko mobilne ali spletne aplikacije v zadnjih treh mesecih preverili 10 računov različnih izdajateljev. V žrebanju je sodelovalo **76.306** paketov računov.
* Potem je tu nagrada »Storitve«, kjer se vam je srečka kreirala že s preveritvijo enega računa, ki ga je izdal mojster za storitev na domu ali pa frizerka, cvetličar, odvetnik, zdravnik, zobozdravnik itd. Seznam vseh storitev je objavljen na spletni strani FURS. V žrebanju je sodelovalo **9.799** srečk storitve.
* Za nagrado »eDavki« pa se potegujete tisti, ki ste poslovali s FURS elektronsko preko sistema eDavki. V žrebanju je sodelovalo **42.921** srečk eDavki.

**Električne skiroje prejmejo:**

»Paket računov«: **Sonja Vidrih, Ljubljana**, št. srečke: **P4054946**

»Storitve«: **Robert Urbančič, Dobrova**, št. srečke: **S4002854**

»eDavki«: **Dejan Razborčan, Maribor**, št. srečke: **E4007270**

Vsem trem nagrajencem čestitamo.

**Električna kolesa prejmejo:**

»Paket računov«: **Tone Anžur, Ljubljana**, št. srečke: **P4033956**

»Storitve«: **Mojca Bergant Dražetić, Škofja Loka**, št. srečke: **S4007229**

»eDavki«: **Irena Lavrič, Ljubljana**, št. srečke: **E4001747**

Tudi tem trem nagrajencem iskreno čestitamo.

Za denarno nagrado v višini 25.000 EUR pa so se potegovali vsi, ki imajo oblikovano srečko v katerikoli izmed prej omenjenih treh kategorij. Če je torej posamezniku bila kreirana srečka v rubriki »Paket računov«, »Storitvah« ali v »eDavkih«, mu je bila avtomatično kreirana tudi t.i. TOP srečka. V žrebanju denarne nagrade je tako sodelovalo **129.031** srečk. Prejemnik glavne nagrade v višini 25.000 EUR pa je **Žan Marolt iz Radomelj,** št. srečke: **T4035693**. Čestitamo!

Četudi v tem krogu niste bili med srečnimi nagrajenci, imate potrošniki še kar nekaj možnosti za osvojitev nagrade. FURS s prirejanjem nagradne igre nadaljuje tudi v letu 2020, kjer se boste vsake tri mesece potegovali za električna kolesa, električne skiroje in za glavno nagrado v višini 25.000 EUR. Zato še naprej pridno zbirajte račune in uporabljajte eDavke.

Več informacij o nagradni igri je objavljenih na strani:

<http://www.fu.gov.si/o_financni_upravi/nagradna_igra_vklopi_razum_zahtevaj_racun/>

Lep pozdrav, Odnosi z javnostmi

Finančna uprava RS